तेंदुए को जिंदा जलाया गया, प्राथमिकी दर्ज  
पौड़ी जिले के धमधार गांव में ढाई वर्ष के एक मादा तेंदुआ को जिन्दा जलाए जाने के बाद आठ ग्रामीणों के खिलाफ नामजद प्राथमिकी दर्ज कराई गई है।
उत्तराखंड के पौड़ी जिले के धमधार गांव में ढाई वर्ष के एक मादा तेंदुआ को जिन्दा जलाए जाने के बाद आठ ग्रामीणों के खिलाफ नामजद प्राथमिकी दर्ज कराई गई है।  आधिकारिक सूत्रों ने गुरुवार को बताया कि मादा तेंदुआ बुधवार गांव में प्रवेश कर गई और तीन व्यक्तियों को घायल कर दिया तथा उसके बाद एक गोशाला में जाकर छिप गई। इस घटना की सूचना के बाद वनकर्मियों ने एक पिंजरा लगा दिया और तेंदुए को सुरक्षित पिंजरे में कैद कर लिया।  सूत्रों के अनुसार जैसे ही वनकर्मी पिंजरे को उठाने की तैयारी कर रहे थे तभी गांव के लोगों ने पिंजरे पर मिट्टी का तेल छिडक कर आग लगा दी जिससे मादा तेंदुआ जिंदा जल कर मर गई। सूत्रों ने बताया कि इस घटना के बाद आठ ग्रामीणों के खिलाफ प्राथमिकी दर्ज कराई है।